cyanic-selkie/wikianc huggingface dataset:
Kurtakko
Kurtakko on vanha maa- ja metsätalousvaltainen kylä Kolarin kunnassa Lapin läänissä. Se sijaitsee Kurtakkojärven rannalla kantatien 80 ja yhdystien 9391 risteyskohdassa noin 20 kilometrin päässä Kolarin keskustaajamasta itään. Kylän muodostavat Kurtakko idässä, Palo pohjoisessa sekä Palovaara lännessä. Kurtakon koulu sijaitsi kulmakuntien välisellä metsäalueella.
Frederick Boland
Ura
Sitten Boland toimi Trinity Collegen Dublinin 21. kanslerina vuosina 1963–1982.
HMS Vestal (J215)
Valmistus
Alus tilattiin Harland and Wolffilta Belfastista, missä köli laskettiin 11. tammikuuta 1943 telakkanumerolla 1147. Se laskettiin vesille 19. kesäkuuta ja valmistui vielä samana vuonna 24. elokuuta.
Jiří Pospíšil (koripalloilija)
Laitahyökkääjänä pelannut Pospíšil pelasi Tšekkoslovakian miesten maajoukkueessa vuosina 1969–1980 ja voitti EM-pronssia Belgiasta 1977. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972, kuudenneksi Montréalissa 1976 ja yhdeksänneksi Moskovassa 1980. Hän kuului maajoukkueen kokoonpanoon myös vuosien 1970 ja 1978 MM-kilpailuissa sekä vuosien 1971, 1973, 1975 ja 1979 EM-kilpailuissa.
Hattelmala
Nimistöä ja nimien etymologiaa
Hattelmalan alueella ovat säilyneet sitkeästi useat pakanallisiin uskomuksiin viittaavat nimet. Vanhojen kylävainioiden keskellä ja vieressä ovat vielä vuoden 1910 kartankin mukaan Hiidenmäki, Tyyriönmäki, Panun palsta ja Rauninmaa.
Luettelo Keski-Euroopan mäkiviikon osakilpailuiden kärkikolmikoista
Tämä on luettelo Keski-Euroopan mäkiviikon osakilpailuiden kärkikolmikoista.
Yhdysvaltain postilaitos
Yhdysvaltain posti juontaa juurensa ensimmäisen ylipostimestari, Benjamin Franklinin nimittämiseen 1775 Philadelphiassa kokoontuneen Siirtokuntien kongressin päätöksellä. Ylipostimestari vastaa karkeasti viestintäministeriä ja posti oli Yhdysvaltain hallituksen ministeriö aina vuoteen 1971, jolloin se muutettiin valtion virastoksi (independent agency).
Vuonna 2013 postilaitos oli Yhdysvaltain viidenneksi suurin työnantaja, jonka palveluksessa oli 399 000 henkilöä.
Johto
Vuodesta 1971 lähtien postilaitoksen johdon on muodostanut postilaitoksen hallitus. Siinä istuu kerrallaan yhdeksän jäsentä, jotka nimittää Yhdysvaltain presidentti. Aluksi nimitys tehtiin yhdeksäksi vuodeksi, mutta presidentti George Bush lyhensi tämän seitsemään vuonna 2006. Muutoksen myötä hallituksen jäsenille, eli kuvernööreille, asetettiin myös pätevyysvaatimukset:
Sponsorointi
USPS sponsoroi U.S. Postal Service Pro Cycling Team -pyöräilytallia vuosina 1996–2004. Yhdysvaltalaispyöräilijä Lance Armstrong voitti tuona aikana Ranskan ympäriajon kuudesti peräkkäin.
Ge Fei (sulkapalloilija)
Ge Fei lopetti kilpauransa vuonna 2001. Vuonna 2002 hän meni naimisiin maailmanmestari Sun Junin kanssa.
Natriumvismutaatti
Valmistus
Yhdistettä voidaan valmistaa kuumentamalla natriumoksidia ja vismuttioksidia happikaasussa (O2). Reaktio on:
Reaktiot
Natriumvismutaatti hajoaa kuumassa vedessä ja hapoissa. Suolahappo reagoi aineen kanssa vapauttaen kloorikaasua (Cl2). Natriumvismutaatti hajoaa hitaasti säilytyksen aikana. Hajoamista kiihdyttävät ilman kosteus ja korkeat lämpötilat.
Pohjolan Sanomat
Päätoimittajat
thumb|270px|Pohjolan Sanomien pitkäaikainen päätoimittaja [[Uuno Hannula kuvassa kirjoituskoneensa äärellä 1930-luvulla. Hannula oli myös lehden merkittävä omistaja.]]
Reserviupseerikoulun oppilaskunta
Hallitus
Oppilaskunnan toimeenpanovalta on hallituksella, joka koostuu hallituksen puheenjohtajasta ja pääsihteeristä sekä enintään 13 muusta jäsenestä. Jokainen hallituksen jäsen hallituksen puheenjohtajaa ja pääsihteeriä lukuun ottamatta toimii jonkin tietyn jaoston puheenjohtajana.
Puheenjohtajat ja pääsihteerit kautta aikojen
Sivulle on kerätty kaikkien kurssien puheenjohtajat ja pääsihteerit. Myös kurssien nimet ovat esillä kurssista 129 lähtien jolloin ensimmäinen kurssi sai numeron lisäksi myös nimen.
Vietnamin kansalaiset Taiwanissa
Taiwanin suurimman siirtolaisryhmän muodostavat saarella asuvat Vietnamin kansalaiset. Noin 80 000 tuhannesta saarella asuvasta vietnamilaisesta arviolta 60 000 työskentelee kotiapulaisena. Noin 16 000 tehtaissa ja 2 000 telakkateollisuudessa. 42 % asuu Taipein suurkaupunkialueella ja Taoyuanin maakunnassa. Lisäksi saarella asuu 118 300 vietnamilaista naista, jotka ovat parisuhteessa taiwanilaisen miehen kanssa.
Tilannekuva
Tilannekuva on tietotekniikassa järjestelmän kyky jäädyttää tiedostojärjestelmän tilanne tarkaksi kopioksi estämättä sen samanaikaista käyttöä (live system). Tyypillinen käyttötilanne on varmuuskopion ottaminen.
Tokio
Edo-kausi
Kontaktit eristäytyneen Japanin ja ulkomaiden välillä lisääntyivät 1800-luvun alkupuolella, ja lopulta vuonna 1853 Yhdysvaltain laivaston kommodori Matthew Perry saapui laivoineen nykyisen Jokohaman lähelle Edon eteläpuolelle. Seuraavana vuonna allekirjoitettiin sopimus, jossa japanilaisia satamia avattiin ulkomaankaupalle; pian tämän jälkeen vuonna 1855 suuri Ansei-Edo-maanjäristys ja sitä seuranneet tulipalot tuhosivat valtaosan kaupungista. Avautuminen johti seuraavan vuosikymmenen aikana shōgunaatin kaatumiseen ja Meiji-restauraatioon: viimeinen shōgun Tokugawa Yoshinobu jätti Edon vuonna 1867 luovuttaen samalla vallan keisarille.
Lac de la Gruyère
Hauteriven voimalaitos
Pääosin tekojärven vesi käytetään hyväksi Hauteriven voimalaitoksessa viitisen kilometriä Rossensin padolta pohjoiseen Sarinen itärannalla Marlyn kunnassa. Voimalaitoksen teho on 70 megawattia ja vuosituotanto keskimäärin 230 gigawattituntia.
Tokio
Moderni Tokio
Öljykriisin jälkeen 1980-luvulla Tokion talous kasvoi voimakkaasti aiempaa globaalimman talouden ja informaatioyhteiskunnan kehittymisen myötä. Tokiosta tuli nyt yksi maailman tärkeimmistä kaupungeista, joka tunnetaan muun muassa huipputeknologiastaan, kulttuuristaan ja muodistaan. Vuosikymmenen lopulla maan ja kiinteistöjen hinnat kohosivat huippuunsa Japanin kuplatalouden vuoksi. Kupla puhkesi vuonna 1990 ja Tokion talous kriisiytyi. Kaksi kaupungin symbolia, Tokion metropolin hallintorakennus ja Rainbow Bridge, kuitenkin valmistuivat tähän aikaan. Vuonna 1995 Aum Shinrikyō -kultti iski Tokion metroon sariinikaasulla ja 12 ihmistä sai surmansa.
Politiikka ja hallinto
thumb|240px|[[Kenzō Tangen suunnittelema Tokion metropolin hallintorakennus Shinjukussa.]]
Väestö
Vuonna 2008 prefektuuriin muutti 83 000 ihmistä enemmän kuin sieltä muutti pois. Vuodesta 1967 lähtien prefektuuri oli kärsinyt muuttotappiosta vuotta 1985 lukuun ottamatta, kunnes vuonna 1997 muuttoliike kääntyi positiiviseksi. Vuonna 2008 prefektuurin alueella oli 106 000 syntymää ja 98 000 kuolemaa, mutta syntyvyys on ollut laskussa vuodesta 1968, jolloin prefektuurissa syntyi ennätysmäärä ihmisiä, 182 000. Prefektuurin väestöstä 11,8 prosenttia on 0–14-vuotiaita, 67,9 prosenttia 15–64-vuotiaita ja 20,2 prosenttia yli 65-vuotiaita.
Kaupunkikuva ja -rakenne
Itä-länsisuunnassa Tokio jakautuu kahteen osaan: lännen kukkulaiseen Yamanoteen (”yläkaupunkiin”) ja idän tasaiseen Shitamachiin (”alakaupunkiin”). Perinteisesti Yamanote oli varakkaampi ja keskiluokkaisempi alue, jonne asettui koulutettua älymystöä ja joka toimi nykyaikaisten ja länsimaisten vaikutteiden sulattamona. Sitä vastoin Shitamachi, Edo-kauden kaupunkiväestön asuinalue, oli pikemminkin työväestön kaupunginosa ja perinteisempi japanilainen kaupunkialue kauppiaineen ja käsityöläisineen. Tämä jako ei kuitenkaan ollut yksiselitteinen. Entisenkaltaista hierarkiaa alueiden välillä ei enää ole, mutta niiden luonne on edelleen erilainen.
Pienimmässä mittakaavassa Tokio koostuu lukemattomista naapurustoista, jotka ovat maantieteellisesti pieniä ja erottuvat toisistaan tilallisesti. Naapurustossa asuu muutamia satoja tai tuhansia asukkaita, ja ne ovat sosiaalisesti yhtenäisiä. Yksittäiset rakennukset ja naapurustot ovat mosaiikki, joka kuitenkin muodostaa yhtenäisen kokonaisuuden, ja usein Tokion sanotaankin koostuvan lukemattomista pienistä kaupungeista tai kylistä. Koska kaupunki on kasvanut orgaanisesti, se rakentuu useiden erillisten mutta laajemman kaupunkirakenteen kautta toisiinsa liittyvien aluekeskusten ympärille – Tokion keskusta on ”tyhjä”, ja keisarillinen palatsi sijaitsee sen paikalla. Kadut eivät ole useinkaan ruutukaavassa, muutamaa poikkeusta lukuun ottamatta, eivätkä korttelit suorakulmion muotoisia. Kaupunki muuttuu, taantuu ja uudistuu nopeassa tahdissa:
Museot
Tärkeisiin taidemuseoihin lukeutuvat Tokion kansallinen länsimaisen taiteen museo, joka sijaitsee myös Uenossa ja jossa esitellään vanhempaa länsimaista taidetta, kansallinen modernin taiteen museo laajoine japanilaista modernia taidetta esittelevine kokoelmineen, Tokion metropolin taidemuseo, joka on suljettu korjausten vuoksi vuoteen 2012 saakka, ja Tokion nykytaiteen museo. Tokiossa on myös useita muun muassa yksityisten yritysten ylläpitämiä taidemuseoita, kuten esimerkiksi Suntory Museum of Art, Mori Art Museum ja Idemitsu Museum of Arts sekä lukuisia erikoismuseoita.
MikroMikko
MikroMikko 4 m330
Verkkojärjestelmien massamuistiton työasema
Naisten Bandyliiga
Joukkueet kaudella 2022–2023
Kaudella 2022–2023 sarjaan osallistui neljä joukkuetta.
FK Moskova
Historia
FK Moskova vetäytyi Venäjän valioliigasta helmikuussa 2010, minkä taustalla oli pääsponsori Norilski nikelin päätös lopettaa seuran tukeminen. FK Moskovasta tuli näin ensimmäinen seura, joka on jättänyt liigan. Seura on sittemmin jatkanut toimintaa Venäjän amatööriliigassa, joka on maan neljänneksi korkein sarjataso.
Nevermoor
Sarja kertoo Morrigan Korppista, joka on meinioseppä ja yksi maailman vaarallisimmista olennoista.
HMS Plucky (J295)
HMS Plucky (viirinumerot M295 ja J295) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.
Eino Luukkonen
Ura
Hän oli mukana käynnistämässä Kuopion musiikkilukiota. Kuopion musiikkilukio oli tuolloin Suomen ensimmäinen musiikin erikoislukio. Nykyisin vastaavia lukioita on Suomessa yhdeksän. Luukkonen oli myös mukana perustamassa ja kehittämässä Kuopio Tanssii ja Soi -tapahtumaa
Kaarle V (keisari)
Espanja
Koska oli poikkeuk­sellista, että Kaarle omaksui kuninkaan arvo­nimen äitinsä ollessa vielä elossa, neuvottelut Kastilian Cortesin kanssa Valladolidissa vuonna 1518 osoittautuivat vaikeiksi, ja Kaarlen vaatimuksille asetettiinkin seuraavat ehdot: hänen oli opeteltava puhumaan espanjaa, hän ei saanut nimittää virkoihin vierasmaalaisia, hän ei saanut kuljettaa jalometalleja pois Kastiliasta ja hänen oli kunnoitettava äitinsä, kuningatar Johannan oikeuksia. Myös Aragonian Cortes ja Katalonian Corts esittivät vastalauseita, mutta lopulta hänet tunnustettiin Aragonian kuninkaaksi ja Barcelonan kreiviksi yhdessä äitinsä kanssa. Ferdinand II oli valloittanut myös Navarran kuningas­kunnan, mutta hän oli vannonut kunnioittavansa sen asemaa eri kuningaskuntana. Kaarlen noustua Espanjan valtaistuimelle Navarran cortes vaati häntä saapumaan kruunajais­seremoniaan, mutta kun Kaarle kieltäytyi, asiasta tehtiin suuri joukko valituskirjelmiä.
Ranska
thumb|Ranska Kaarle V:n alueiden ympäröimänä (punainen=Aragonia, Napoli ja Sisilia ym, purppura=Kastilia, oranssi: Burgundi ja Alankomaat, keltainen=Itävalta, keltaruskea=muut Pyhän saksalais-roomalaisen keisarikunnan alueet; Espanjan siirtomaat eivät näy kartassa) Suurelle osalle Kaarlen valta­kautta antoivat leimansa risti­riidat Ranskan kanssa, joka sai todeta olevansa Kaarlen hallitsemien alueiden ympäröimänä samaan aikaan, kun se vielä havitteli Italian herruutta. Vuonna 1520 Kaarle vieraili Englannissa, jossa hänen tätinsä, Katariina Aragonialainen, taivutteli avio­miestään Henrik VIII:ta liittoutumaan keisarin kanssa. Vuonna 1508 Henrik löi Kaarlen Sukka­nauha­ritari­kunnan ritariksi. Tapauksen kunniaksi pystytetty muisto­laatta on yhä paikoillaan Windsorin linnan Pyhän Yrjön kappelissa.
Viimeisen sodan Kaarle kävi Fransin poikaa ja seuraajaa Henrik II:ta vastaan vuodesta 1551 lähtien. Kaarle saavutti aluksi voittoja Lorrainessa, jossa hän valloitti Metzin, mutta Italiassa ranskalaiset voittivat hänet. Kaarle luopui kruunusta sodan vielä kestäessä ja jätti sodan johdon pojalleen Filip II:lle ja veljelleen Ferdinand I:lle.
Protestanttinen uskonpuhdistus
Pyhän saksalais-roomalaisen keisarikunnan hallitsijana Kaarle kutsui Martti Lutherin vuonna 1521 Wormsin valtio­päiville luvaten taata hänen turvalli­suutensa, jos hän saapuisi paikalle. Aluksi hän oli väheksynyt Lutherin teesejä nimittäen niitä ”kahden munkin väliseksi riidaksi”, mutta myöhemmin hän julisti Lutherin kannattajineen valtakunnankiroukseen. Hän ei voinut kuitenkaan ryhtyä tarmokkaisiin toimiin protestanttisuutta vastaan, kun hänellä oli täysi työ muiden huolen­aiheiden kanssa.
Séraphine Louis
Elämäkerta
Uhde jatkoi hänen töidensä asettamista näytteille: Vuonna 1932 Pariisissa "Moderneja naivisteja", vuosina 1937–1938 näyttelyssä "Todellisuuden kansanmestareita", joka kiersi Pariisissa, Zürichissä sekä New Yorkissa MoMAssa, 1942 näyttelyssä "1900-luvun naivisteja" Pariisissa ja vihdoin 1945 yksityisnäyttely Pariisissa. Hänen teoksiaan on Musée Maillol'ssa Pariisissa, Musée d'art de Senlisissä, Nizzan Musée d'art naïfissa ja Villeneuve-d'Ascqissa Musée d'Art moderne Lille Métropolessa.
Séraphine de Senlisin taide
Séraphinella oli vastustamaton tarve luoda – "se kuuluisa sisäinen pakko, josta Kandinsky puhui", kuten Musée Maillolin konservaattori Bertrand Lorquin sanoo näyttelyn "Séraphine Louis dite Séraphine de Senlis" esittelyssä Pariisin Musée Maillolissa talvella 2008–2009.
Rebekka (Raamatun henkilö)
Rebekan noutaminen Kaksoisvirtainmaasta
Kun Abraham on tullut vanhaksi ja voimattomaksi, hän käskee taloudenhoitajansa lähtemään Mesopotamiaan hakemaan pojalleen Iisakille vaimoa, sen sijaan, että tälle otettaisiin vaimo Abrahamin asuinseudun Kanaanin asukkaiden keskuudesta. Kun taloudenhoitaja matkan päättyessä saapuu illansuussa mesopotamialaiseen kaupunkiin, naiset ja tytöt ovat kaivolla. Taloudenhoitaja rukoilee nyt Jumalaa pyytäen tältä merkkiä: jos hän ensimmäistä tyttöä puhutellessaan ja pyytäessään tältä vettä saa vastaukseksi: ”juo, minä juotan kamelisikin”, on tämä tyttö Herran Iisakin vaimoksi määräämä. Juuri silloin paikalle saapuu Rebekka, Betuelin tytär, kaunis ja koskematon nuori neitsyt. Tämä vastaa juuri pyydetyllä tavalla ja juottaa taloudenhoitajan kamelit.
Rebekan myöhemmät vaiheet
Rebekka synnytti Iisakille kaksi poikaa, Eesaun ja Jaakobin. Näistä Eesau oli vanhempi ja isälleen mieluisampi, mutta Rebekalle Jaakob oli rakkaampi. Lisäksi Eesau otti nelissäkymmenissään kaksi vierasmaalaista vaimoa, jotka tuottivat vanhemmille mielipahaa. Jo Rebekan raskauden aikana Jumala kertoo Rebekalle, että tämän pojista polveutuisi kaksi suurta kansaa, joista vanhempi tulisi palvelemaan nuorempaa.
Singles (Nirvanan albumi)
Singles on amerikkalaisen grunge-yhtye Nirvanan vuonna 1995 julkaistu box-set, joka sisältää yhtyeen singlet bändin kahdesta suosituimmasta albumista. Box-Set julkaistiin vuosi sen jälkeen kuin yhtyeen solisti Kurt Cobain kuoli.
Forsti
Itä-Suomen yliopiston ensimmäisen vuoden metsätieteiden opiskelijoita kutsutaan Torsteiksi aina Forstikasteeseen asti.
Järjestöt
Forstiliivi on forstien käyttämä juhla-asu. Sen edeltäjä forstitakki otettiin käyttöön 1950-luvulla ja nykyiseen forstiliiviin siirryttiin syksyllä 1964. Forstihuuto on Helsingin metsäylioppilaiden virallinen ainejärjestölehti, joka ilmestyy vähintään neljä kertaa vuodessa.
St Davidin tuomiokirkko
Historia
Englannin sisällissodassa Cromwellin joukot tuhosivat kirkon. John Nash aloitti länsisiiven korjaamisen vuonna 1793. Vuonna 2007 pylväskäytävien remontti saatiin valmiiksi. thumb|Piispanpalatsi
Eros Ramazzotti
Elämä ja ura
Ramazzotti syntyi Roomassa Cinecittàn esikaupunkialueella rakennustyöläinen Rodolfo Ramazottin ja Maria Raffaela Molinan pojaksi. Hänet nimettiin kreikkalaisen rakkaudenjumalan Eroksen mukaan. Kitaran soiton poika aloitti 7-vuotiaana. Hän aloitti työn musiikin parissa muutettuaan teini-ikäisenä Milanoon.
Ramazzottin ensimmäinen levytyssopimus syntyi hänen osallistuttuaan kykykilpailuun vuonna 1981. Voitettuaan vuonna 1984 Uusi ääni -kategorian kuuluisilla San Remon musiikkifestivaaleilla lähti hänen uransa varsinaisesti lentoon.
Ruotsalainen (järvi)
Historiaa
Heinolanharju on osa harjujaksoa, joka kulkee pohjoisesta etelään ja ylittää Jyrängönkosken ja jatkaa Myllyoja kautta Vierumäelle, missä on laaja kangasmetsäinen hiekkalaakio. Tänne kerääntyivät harjujakson kohdalla virranneen jäätikköjoen kiintoainekse, kun ne purkautuivat mereen Vierumäellä.
Cixi
Cixi sijaishallitsijana
Xianfengin kuoltua vuonna 1861 Pekingin keisarillinen palatsialue Kielletty kaupunki jaettiin kahden perijättären kesken siten, että entinen keisarinna Ci’an hallitsi kaupungin itäosaa ja häntä kutsuttiinkin itäiseksi leskikeisarinnaksi, kun taas Cixi piti hallussaan palatsialueen länsiosaa ja häntä kutsuttiin läntiseksi leskikeisarinnaksi. Tietäessään kuolemansa lähestyvän Xianfeng oli ryhtynyt järjestelyihin sijaishallitsijan järjestämiseksi, koska kruununprinssi oli alaikäinen. Tulevat leskikeisarinnat, ennen kaikkea Cixi, kaappasivat kuitenkin itselleen vallan yhdessä prinssi Gongin kanssa, joka oli edesmenneen keisarin velipuoli. Aluksi nimellisenä keisarina toimi Cixin alaikäinen poika Tongzhi, joka jäi historiaan Tongzhi-restauraation ansiosta.
HMS Rifleman (J299)
Palvelus
Alus romutettiin vuonna 1972 Barrow'ssa.
Syria (provinssi)
Maantiede
Provinssin alue oli hellenistisellä kaudella kreikkalaistunutta aluetta, jossa oli useita hellenistisiä kaupunkeja. Provinssin hallinnollinen keskus oli Antiokia (lat. Antiochia), joka sijaitsi nykyisen Turkin alueella.
Turvapuisto
Turvapuisto on Rudus Oy:n hanke, mutta siinä on mukana monia alan toimijoita ja yrityksiä. Turvapuiston ensimmäinen vaihe avattiin Espoossa vuonna 2009 ja 2. ja 3. vaiheet avattiin 2010. Turvapuisto sijaitsee Espoon Ämmässuolla entisen betonitehtaan alueella.
Sinatra (minisarja)
Sinatra on genreltään elämäkerrallinen draama, joka kertoo laulaja-näyttelijä Frank Sinatran elämästä ja urasta. Sinatra kuvattiin New Jerseyn Hobokenissa ja Kalifornian Los Angelesissa 19 miljoonan dollarin budjetilla helmi-toukokuussa 1992. Frank Sinatran nuorin tytär Tina Sinatra tarjosi alun perin Ray Liottalle Sinatran roolia, mutta Liotta kieltäytyi siitä. Liotta näytteli Frank Sinatraa vuonna 1998 televisioelokuvassa Rat Pack. Minisarjan ensimmäinen osa ensiesitettiin CBS-kanavalla 8. marraskuuta vuonna 1992. Minisarja sai muun muassa kolme Golden Globe -ehdokkuutta ja yhdeksän Primetime Emmy -ehdokkuutta, joista Sinatra voitti lopulta yhden Golden Globen ja kaksi Primetime Emmyä vuonna 1993. Warner Home Video julkaisi Sinatran VHS:nä vuonna 1993 ja DVD:nä 2008.
Võ Quý
Võ Quý (31. joulukuuta 1929 Hà Tĩnhin maakunta – 10. tammikuuta 2017 Hanoi) oli vietnamilainen lintutieteilijä.
M72 LAW
M72 koostuu pääasiassa kahdesta sisäkkäisestä putkesta, jotka asetta ampumakuntoon laitettaessa avataan vetämällä ne toisistaan eri suuntiin. M72 muodostaa laukaistaessa 15 metriä pitkän takasuihkun, joka voi pahimmassa tapauksessa olla tappava välittömästi ampujan takana oleville.
Tottenham Hotspur FC
Tottenhamin verivihollinen on naapuriseura Arsenal. Joukkueiden kohtaamisia kutsutaan nimellä Pohjois-Lontoon derby.
Perustaminen ja ensimmäiset vuodet
Seuran nimi muutettiin vuonna 1884 muotoon Tottenham Hotspur Football and Athletic Club, ja vuonna 1885 joukkue pelasi ensimmäisen varsinaisen ottelunsa, kun se kohtasi St. Albansin paikallisessa London Association Cupissa. Paikalliskilpailja Arsenalia vastaan Tottenham pelasi ensimmäisen kerran vuonna 1887.
Menestyksen taantuminen
Paul Gascoigne ja Gary Lineker muodostivat tehokkaan kaksikon, ja vuonna 1991 Tottenham saavutti viimeisimmän FA Cupin voittonsa, kun Nottingham Forest hävisi jatkoajan jälkeen 1–2.
Tottenham taantui 1990-luvun jälkipuoliskolla yhä enemmän Valioliigan keskikastin joukkueeksi. Vuonna 1996 se sijoittui kahdeksanneksi, vuonna 1997 kymmenenneksi, vuonna 1998 14:nneksi ja vuonna 1999 11:nneksi. Vuonna 1999 seura kuitenkin saavutti Liigacupin mestaruuden voittamalla finaalissa Leicester Cityn 1–0.
Tottenham sijoittui 2000-luvun alussa edelleen vuodesta toiseen liigan keskikastiin sijoille 9–14. Joukkue hävisi vuonna 2002 Liigacupin finaalin Blackburn Roversille 1–2.
Pochettinon alaisuudessa kärkiseuraksi
Tottenham sijoittui kaudella 2016–2017 Valioliigassa toiseksi ja samalla ensimmäisen kerran 22 vuoteen paikalliskilpailija Arsenalin edelle. Joukkueen sarjassa keräämät 86 pistettä olivat seuran historian korkeimmat. Harry Kane voitti toistamiseen maalintekijätilaston, nyt 29 maalilla. Mestarien liigan alkulohkossa Tottenham sijoittui kolmanneksi ja jatkoi pelejään Eurooppa-liigassa, jossa se putosi ensimmäisellä pudotuspelikierroksella Gentille yhteismaalein 2–3.
Tottenham Hotspur Stadium
Stadion maksoi Tottenhamille 850 miljoonaa puntaa eli vajaat 960 miljoonaa euroa, ja sen kapasiteetti on 62 062 katsojaa. Stadionilla on tarkoitus järjestää lisäksi amerikkalaisen jalkapallon otteluita sekä konsertteja ja muita suuria tapahtumia. Stadionin nimeksi ilmoitettiin heinäkuussa 2018 Tottenham Hotspur Stadium. Seuran fanien keskuudessa nimeä kritisoitiin tylsäksi. Britannian median mukaan on kuitenkin mahdollista, että stadion nimetään myöhemmin jonkin sponsorin mukaan.
Kannattajat
Tottenham-ihailijakerhoja on maailmassa useita. Itsenäisesti toimivan Tottenham Hotspur Supporters’ Trust -kerhon seura itse on virallisesti tunnustanut kannattajien edustajaksi.
Kilpailuasetelmat muihin seuroihin
Vuoteen 2018 mennessä kaikkiaan 18 pelaajaa oli edustanut molempia pohjoislontoolaisia seuroja. Sol Campbell joutui vuonna 2001 Tottenhamin kannattajien epäsuosioon, kun hän siirtyi ilmaiseksi Tottenhamista Arsenaliin.
Helsinki Motor Show
2007 vetovastuu siirtyy Suomen Messuille
Ensimmäinen Suomen Messujen toteuttama Helsinki Motor Show 07 järjestettiin 29. marraskuuta – 2. joulukuuta 2007 Helsingin Messukeskuksessa. Tapahtuma oli entistä suurempi, sillä näyttely laajeni useampaan halliin ja samanaikaisesti Messukeskuksessa järjestettiin Moottorikelkka & ATV 07 -messut sekä ammattitapahtuma Auto & Korjaamo 07.
Marko Anttila
Takaisin Suomeen ja Jokereihin 2016–2022
Anttila nimettiin kaudeksi 2020–2021 Jokereiden kapteeniksi. Tammikuussa 2021 hän teki seuran kanssa 1+1-vuotisen jatkosopimuksen. Vuotta myöhemmin tammikuussa Jokerit ilmoitti käyttävänsä Anttilan sopimuksessa olleen option ja teki vuoden mittaisen jatkosopimuksen hänen kanssaan. Helmikuussa 2022 Jokerit purki Anttilan sopimuksen joukkueen kauden päätyttyä ennenaikaisesti Venäjän hyökättyä Ukrainaan. Hän palasi loppukauden kattavalla sopimuksella Ilveksen SM-liigajoukkueeseen.
Tunnustuksia
Urheilutoimittajain liitto valitsi Anttilan vuoden 2019 parhaaksi jääkiekkoilijaksi. Helsingin Urheilutoimittajat ry valitsi hänet saman vuoden Pääkaupunkiseudun parhaaksi urheilijaksi.
Rúnar Kristinsson
Valmennusura
Lokakuussa 2017 kerrottiin, että Rúnar palaa KR Reykjavikin päävalmentajaksi.
Jere Lehtinen
NHL-ura
Lehtisen kolmannella NHL-kaudella Dallasin peli oli ottanut suuren askeleen eteenpäin: joukkue voitti runkosarjan Modanon ja tehopisteet 23+19=42 iskeneen Lehtisen johdolla. Joukkueen menestyksekkäästi kulkenut kausi päättyi kuitenkin konferenssifinaaleihin, kun se putosi pudotuspeleistä Detroit Red Wingsiä vastaan. Lehtinen voitti kuitenkin Frank J. Selke Trophyn, johon oli jo edellisellä kaudella ollut ehdolla. Neljännellä NHL-kaudellaan Lehtinen iski runkosarjassa 52 tehopistettä. Pudotuspeleissä Dallas eteni pitkän tien kautta finaaleihin kohtaamaan Buffalo Sabresin. Kuudenteen otteluun venynyt ottelusarja ratkesi vasta, kun ottelua oli pelattu lähes kahden tavallisen jääkiekko-ottelun verran: Lehtinen syötti kiekon ketjukaverilleen Brett Hullille, joka iski kiekon maaliin varmistaen Dallasille sen seurahistorian ensimmäisen Stanley Cup-mestaruuden. Lehtinen voitti myös Frank J. Selke Trophyn toistamiseen liigan parhaana puolustavana hyökkääjänä. Lehtinen toi mestaruuspokaalin näytille Espoon Länsi-Auto Areenalle, ja myöhemmin suomalaislaiturin nilkkaan tatuoitiin Stanley Cupin kuva, Dallasin logo sekä vuosiluku 1999 ja Lehtisen pelinumero 26.
Martialis
Tuotanto
Ensimmäinen Martialikselta osin säilynyt runokokoelma on vuonna 80 ilmestynyt Liber de spectaculis, joka on kirjoitettu Colosseumin avajaisten kunniaksi. Vuonna 85 ilmestyneet kokoelmat Xenia ja Apophoreta sisältävät lyhyitä lahjarunoja, joita lisättiin lahjoihin, joita roomalaisilla oli tapana antaa vierailleen pitojen jälkeen tai ystävilleen saturnalia-juhlan aikaan.
José Mari
José María Romero Poyón eli José Mari (s. 10. joulukuuta 1978 Sevilla, Sevillan maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa tällä hetkellä Espanjan Segunda Divisiónissa pelaavaa Gimnàstic de Tarragonaa. Aikaisemmin urallaan hän on edustanut Sevillaa, Atlético Madridia, Milania, Villarrealia ja Real Betisiä.
Rasteri
Tyyppejä
Amplitudimoduloitu rasterointi eli perinteinen rasterointi on yleisimmin käytössä. Siinä rasteripisteen koko vaihtelee sävyn mukaan ja niiden välinen etäisyys pysyy vakiona. Taajuusmoduloidussa eli stokastisessa rasteroinnissa pisteet ovat saman kokoisia, mutta niiden etäisyys toisistaan vaihtelee sävyn mukaan. Erikoisrastereita ovat viivarasteri ja jyvärasteri.
Antti Kleemola
Ura
Kleemola on koulutukseltaan musiikinopettaja Jyväskylän yliopistosta ja toiminut opettajana useilla eri koulutusasteilla. Laulun lisäksi hän hallitsee soittimista erityisesti kosketinsoittimet ja trumpetin. Nykyään Kleemola opettaa pääosin lauluntekemistä.
Dave Ulliott
Dave ”The Devilfish” Ulliott (oik. David A. Ulliott, 1. huhtikuuta 1954 Hull – 6. huhtikuuta 2015 ) oli englantilainen pokeriammattilainen. Nuoruudessaan Ulliott oli pikkurikollinen kotikaupungissaan Hullissa ja sitten panttilainaaja. Ulliott alkoi menestyä pokeriturnauksissa 1990-luvun alkupuoliskolla ja voitti sittemmin sekä World Series of Poker -rannekkeen että World Poker Tour -turnauksen.
Katriina Tavi
Katriina Tavi (s. 1993 Helsinki) on suomalainen näyttelijä, joka näytteli pääosaa eli Heinähattua Kaisa Rastimon vuonna 2002 ohjaamassa elokuvassa Heinähattu ja Vilttitossu. Tavi oli 8-vuotias näytellessään elokuvassa.
Kansallinen audiovisuaalinen instituutti
Kotimainen elokuvakokoelma
Talletustapahtuman hoitaa elokuvan tuottaja tai, jos erikseen sovitaan, tallettaja voi pyytää laboratoriota hoitamaan talletusliikenteen. Kansallinen audiovisuaalinen instituutti lähettää talletustodistuksen aina elokuvan tuottajalle.
Digitaaliset palvelut
Pitkät kotimaiset elokuvateatterielokuvat digitoidaan vuosittain tehtävän suunnitelman mukaisesti. Tavoitteena on taata kotimaisen elokuvaperinnön saatavuus myös digitalisoituihin elokuvateattereihin. Lähtökohtana on siis tehdä elokuvista digitaalinen esityskopio, DCP (Digital Cinema Package).
Tenho ja Elonet
Asiakaspäätteen avulla voi hakea myös tietoa elokuviin liittyvästä arkistoaineistosta (filmit ja videot, valokuvat, julisteet, käsikirjoitukset, leikekansiot, sisältöselvitykset, elokuvaesitteet).
Audiovisuaalisen kulttuurin edistäminen
Arkiston kirjasto palvelee asiakkaitaan audiovisuaalisen ja elokuva-alan erikoiskirjastona, joka on valikoimaltaan ainutlaatuinen maassamme. Kirjastossa on selailtavissa myös laaja elokuvia ja elokuvantekijöitä koskeva leikekokoelma.
Elokuvaan liittyvän tutkimustoiminnan tuloksena julkaistaan alaan liittyviä teoksia. Julkaisuista merkittävin on Suomen kansallisfilmografia, jota vuodesta 2013 alkaen on julkaistu verkossa Elonet.fi-palvelussa.
Radio- ja tv-arkisto
Radio- ja televisioarkisto (RTVA) on perustettu huolehtimaan suomalaisen radio- ja tv-kulttuurin säilymisestä jälkipolville.
Aineistot
Digitaalinen kaappaustallennus aloitettiin vuoden 2009 alussa, ja asiakaskäyttöön järjestelmä otettiin marraskuussa 2010. Tallennus tapahtuu KAVIn vuosittain laatiman ja opetus- ja kulttuuriministeriön hyväksymän tallennussuunnitelman mukaisesti.
Pitot-putki
thumb|Yleensä lentokoneen siiven alle sijoitettu pitot-putki. Pitot-putki on mittalaite, jolla mitataan virtauksen paikallista nopeutta paine-eron avulla. Mittaustilanteessa putki asetetaan kohtisuoraan virtausta vasten. Sen keksi Henri Pitot (1695–1771), joka mittasi Seine-joen virtausnopeutta taivutetun lasiputken avulla. Etenkin lentokoneissa, pitot-putket ovat tärkeässä roolissa, koska ne mittaavat koneen ilmanopeutta. Sääolot ja korkea lentokorkeus saattavat johtaa pitot-putkien jäätymiseen, joka aiheuttaa sen, että ilmanopeutta ei voida enää mitata ja järjestelmä antaa väärän nopeuden. Tämä voi johtaa väärinkäsityksiin ohjaamossa. Tämän vuoksi pitot-putkea lämmitetään lennon aikana.
Heikki Waris
Heikki Tapio Waris (vuoteen 1924 Warén; 25. lokakuuta 1901 Helsinki – 10. marraskuuta 1989 Espoo) oli suomalainen sosiaalipolitiikan professori, akateemikko ja sosiaaliministeri von Fieandtin virkamieshallituksessa vuosina 1957–1958.
Suomen herttua
Bengt Birgerinpoika
Ensimmäinen Suomen herttua, Pentti Birgerinpoika (1254–1291, ), sai arvonimen noin vuonna 1284 vanhemmalta veljeltään Ruotsin kuningas Maunu Ladonlukolta. Hänen nimittämisensä herttuaksi päätti kolmekymmentäviisi vuotta kestäneen, toisesta ristiretkestä alkaneen piispanvallan. Suomella tarkoitettiin tuohon aikaan nykyisen Lounais-Suomen aluetta jotta sittemmin alettiin kutsua Varsinais-Suomeksi erotuksena muuhun Suomeen.
Juhana-herttua: herttuasta suuriruhtinaaksi
Juhana asettui vuosiksi 1556–1563 Turkuun, jossa hän muutti puolustukseen tarkoitetun linnan renessanssipalatsiksi. Ennen naimisiinmenoaan hänellä oli suomalainen rakastajatar, Kaarina Hannuntytär. Juhana vihittiin 4. lokakuuta 1562 ensimmäisen vaimonsa, puolalaisen Katariina Jagellonican kanssa, mikä ei vastannut hänen veljensä, kuningas Eerik XIV:n toiveita. Juhanan ja kuningas Eerikin välit kärjistyivät niin, että valtiopäivät tuomitsivat Juhanan vuonna 1563 kuolemaan ja menettämään asemansa. Samana vuonna kuninkaan joukot piirittivät Turun linnan ja Juhana vangittiin Katariina Jagellonican kanssa Gripsholmin linnaan.
Duane Eddy
pienoiskuva|Duane Eddyn mainosjuliste vuodelta 1960. Duane Eddy (26. huhtikuuta 1938 Corning, New York) on Grammy-palkittu kitaristi, joka on otettu Rock and Roll Hall of Fameen vuonna 1994.
Ernst Tandefelt
Elämä ja aktivismi
Katajanokan vankilassa venäläiset kiduttivat ja rääkkäsivät näitä suomalaisaktivisteja erittäin kovin ottein. Sternbeg ja Tandefelt kestivät raa'at kidutukset ilmiantamatta muita aktivisteja ja sabotööritovereitaan. Kuulustelut kuitenkin mursivat heidät henkisesti, ja Hugo Stenberg teki itsemurhan hirttäytymällä sellissään. Myös Tandefelt yritti itsemurhaa viiltämällä ranteensa auki. Kun tämä epäonnistui, hän heittäytyi vankilan portaikon ylätasanteelta pää edellä alas. Hengen menetyksen sijaan Tandefeltin pääkallo murtui ja solisluu katkesi. Hänet hoidettiin kuntoon venäläisessä sairaalassa ja palautettiin Katajanokan vankilaan. Santarmit kuitenkin huomasivat, että kuulustelut ja vankilakokemukset olivat murtaneet Tandefeltin henkisesti niin pahasti, ettei jatkokuulusteluista ollut hyötyä.
Ministeri Heikki Ritavuoren murha ja aktivistit
Etsivä keskuspoliisi oli kuitenkin aktivistien miehittämä ja murhan tutkimuksessa olisi voinut paljastua EK:lle sekä sen johdolle ikäviä asioita tai kytköksiä Ritavuoren murhaan. EK:n silloinen johtaja aktivisti Ossi Holmström pelkäsi EK:ssa työskentelevien aktivistien nimien tulevan esiin, jos murhaa tutkittaisiin perinpohjaisesti. Tuolloin haluttiin todeta Tandefelt selvästi syyllisesti ja asettaa oikeuden eteen.
Ensimmäinen ja toinen käsittely
Tandefelt kertoi lukeneensa Ritavuoren toimista pääasiassa Hufvudstadsbladetista, suomenkielisiä lehtiä hän vain vilkuili kahviloissa. Hän sanoi lukeneensa Etsivän keskuspoliisiin lakkauttamissuunnitelmista sekä Ritavuoren veljeilystä kommunistien kanssa ja vihamielisestä suhtautumisesta karjalaisten vapaustaisteluun. Jälkimmäinen väite oli lopullisesti vaikuttanut hänen päätökseensä siitä, että jonkun tuli tehdä jotakin "punikkiministerin" maanpetollisen toiminnan lopettamiseksi.
Aktivistien suhtautuminen paljastukseen
Poliisin kolme vuotta kestäneet selvitykset päättyivät 22. huhtikuuta 1930. Charpentierin jälkeen asiaa oli tutkinut oikeuskanslerin virassa Urho Castrén ja lopulta Albert von Hellens, joka katsoi, ettei asiaa ollut enää tarpeellista tutkia. Luultavasti tähän päätökseen vaikutti poliittinen tilanne. Aktivistit olivat edelleen tärkeässä asemassa politiikassa, ja tutkinnan lopettamispäätös sijoittui Lapuan liikkeen kannatuksen nousun ja aktivistien vaikutusvallan uuden kasvun aikaan. Valonarkoja ja poliittisesti ikäviä sekä yhteiskuntarauhaa rikkovia paljastuksia olisi tullut esille, joten oli parempi tuomita yksin Tandefelt ja jättää muu taustatutkimus tekemättä.
Ari Korvola
Muoniosta kotoisin oleva Korvola aloitti toimittajauransa Lapin Radiosta 1973 ja siirtyi pian Ylen tv-uutistoimitukseen Helsinkiin. Vuosina 1993–1994 hän teki Ylessä kokeellista, dramatisoitua ajankohtaisohjelmaa A-mok yhdessä Heikki Hiilamon, Jouko Salokorven, Kari Tervon ja Heikki Vuennon kanssa. Korvola toimi juontajana vuoden 1993 euroviisukarsinnoissa. 1990-luvun keskivaiheilla Korvola työskenteli jonkin aikaa MTV:n ajankohtaisohjelmassa Kolmas aste, kunnes palasi Yleisradioon syksyllä 1996 perustamaan tutkivan journalismin MOT-ohjelmaa yhdessä Suomen Kuvalehdestä rekrytoitujen Olli Ainolan, Martti Backmanin ja Jouni Tervon kanssa.
Syksyllä 2009 Korvola sai kiistanalaista mainetta tekemällä Ylen Silminnäkijä-ohjelmaan keskustapuoluetta lähellä olevasta Nuorisosäätiöstä niin sanotun ”lautakasajutun”, jossa syytettiin pääministeri Matti Vanhasta lahjoman vastaanottamisesta. Tapaus johti muun muassa Julkisen sanan neuvoston puheenjohtajan Pekka Hyvärisen eroon tehtävästään protestina siitä, ettei neuvoston enemmistö katsonut ohjelman rikkoneen hyvää journalistista tapaa.
Terttu Savola
Terttu Savola aikoi pyrkiä presidenttiehdokkaaksi vuoden 2012 vaaleissa, mutta puolue ei ehtinyt kerätä riittävästi kannattajakortteja määräaikaan mennessä.
Routledge Encyclopedia of Philosophy
Routledge Encyclopedia of Philosophy on filosofinen tietosanakirja, jonka julkaisi Routledge vuonna 1998. Se käsitti alun perin kymmenen osaa sekä painettuna että CD-ROMilla. Vuonna 2002 tietosanakirjasta tuli saataville internet-versio tilaajille. Internet-versiota päivitetään säännöllisesti uusilla artikkeleilla ja artikkeleihin tehdyillä korjauksilla. Routledge Encyclopedia of Philosophy on kattavin viime aikoina julkaistuista filosofian alan tietosanakirjoista. Sen noin 1300 avustajaa ovat kirjoittaneet yli 2000 artikkelia.
Kymmenosaisesta kirjasarjasta on julkaistu kaksi yksiosaista laitosta, The Concise Routledge Encyclopedia of Philosophy ensimmäisen kerran vuonna 1999, ja The Shorter Routledge Encyclopedia of Philosophy ensimmäisen kerran vuonna 2005. Ensin mainitussa on sama määrä artikkeleita kuin koko sarjassa, mutta artikkelit ovat vain tiivistelmiä pidemmistä artikkeleista. Jälkimmäisessä on yli 900 artikkelia, joista jokainen on laajempi ja keskeisimmät kymmenosaisen sarjan artikkelit ovat mukana kokonaisuudessaan.
Thessaloniki
Antiikki
Thessalonikesta tehtiin roomalainen kolonia Deciuksen aikana vuonna 250. Tetrarkian aikana se toimi yhtenä pääkaupungeista, ja Galerius valitsi sen asuinpaikakseen. Kaupungin suojeluspyhäksi tuli siellä Galeriuksen aikana vuonna 306 marttyyrikuoleman kokenut Demetrios Mirhanvuodattaja. 400-luvun puolessavälissä Thessalonikesta tuli Illyricumin prefektuurin pääkaupunki.
Osmanivallan aika
1400-luvun alussa heikentynyt Bysantti menetti kyvyn hallita Thessalonikia, ja se myytiin Venetsialle. Osmanien valtakunta valtasi kaupungin vuonna 1430. Osmaniturkkilaisen vallan alla kaupunki säilyi merkittävänä kaupallisena ja hallinnollisena keskuksena. Monet kirkot muutettiin moskeijoiksi. Turkkilaiset kutsuivat (ja kutsuvat edelleen) kaupunkia nimimuodossa Selânik. Osmanivallan aikana kaupunki kehittyi kukoistavaksi monikulttuuriseksi ja kosmopoliittiseksi keskukseksi. Siitä tuli muun muassa merkittävä Espanjasta tulleiden sefardijuutalaisten keskus.
Myöhempi historia
Nykyisin Thessaloniki on merkittävä hallinnollinen, kaupallinen, kulttuurinen ja liikenteen keskus, ja koko eteläisen Euroopan merkittävimpiä opiskelijakaupunkeja. Vuonna 2004 Ateenan olympialaisten aikaan kaupungissa järjestettiin useiden lajien kilpailut.
Rikala
Rikala on Halikossa sijaitseva muinaismuistoalue, joka muodostuu merovingiaikaisesta polttokenttäkalmistosta sekä myöhäiseltä viikinkiajalta ja ristiretkiajalta peräisin olevasta ruumiskalmistosta. Se sijaitsee Halikonjoen tuntumassa peltoaukean keskellä nousevalla Rikalanmäella, jota kiertää alueen historiaa esittelevä muinaispolku. Rikalanmäellä on myös asutusta sekä Wiurilan kartanon entisiä rakennuksia, joissa toimivat kesäteatteri, ravintola sekä perinnerakentamiskeskus. Rikalanmäen eteläpuolella sijaitsee samaan Halikonjoen kulttuurimaisemaan kuuluva Rikalan linnavuori.
The Illusion of Progress
The Illusion of Progress on yhdysvaltalaisen nu metal -yhtye Staindin 19. elokuuta 2008 ilmestynyt kuudes studioalbumi. Se pääsi suoraan Billboard 200 -listan kolmannelle sijalle.
Gicelin-miekka
Gicelin-miekat ovat noin 1100-luvulla käytössä olleita miekkoja, joiden säilässä lukee seppämestari Gicelinin nimi. Gicelinillä viitataan Reinin alueella oletettavasti toimineeseen aseseppään tai pajaan.
Rintamäkeläiset
Rintamäkeläiset kertoo kahden pientilallisperheen, Rintamäkien ja Honkosten, elämästä aikana, jolloin heidän elinkeinonsa kannattavuus on vaakalaudalla. 1970-luvun Suomen puoluepolitisoitunut ajanhenki näkyy vahvasti Rintamäkeläisten tematiikassa.
Tematiikka
Rintamäkeläisissä on myös komediallisia aineksia, etenkin sarjan puolenvälin jaksoissa, joissa Rintamäen ja Honkosten maatilojen jatkoon liittyvä tarinalinja jää taustalle.
Quim Monzó
Muuta
Omien kirjoitusten ohella Monzó on kääntänyt valtavan määrän muiden kirjailijoiden tuotantoa, esimerkiksi Truman Capote, J.D. Salinger, Ray Bradbury, Thomas Hardy, Harvey Fierstein, Ernest Hemingway, John Barth, Roald Dahl, Mary Shelley, Javier Tomeo, Arthur Miller ja Eric Bogosian.
Ernst Ruska
Ernst August Friedrich Ruska (25. joulukuuta 1906 Heidelberg – 25. toukokuuta 1988 Berliini) oli saksalainen fyysikko ja sähköinsinööri. Hänet tunnetaan erityisesti elektronimikroskoopin keksijänä.
Patos (Albania)
Patos on Fierin maakunnassa Albaniassa sijaitseva kaupunki. Vuoden 2011 väestönlaskennan mukaan sen asukasluku oli 22 959. Patos sijaitsee seitsemän kilometrin päässä Fieristä, ja se on merkittävä Albanian öljytuotannon keskus.
Toisen maailmansodan aikaan kaupunki oli vain pieni kylä. Sen jälkeen se koki suuren teollisen kasvun. Kommunismin romahtamisen 1990-luvulla aiheuttama teollisuuden lasku aiheutti kaupungissa monia sosiaalisia ongelmia. Koko seutu kärsii ympäristön saastumisen lisäksi teollisuusjätteistä.
Kaupungin jalkapallojoukkueen nimi on Klubi Sportiv Albpetrol, jonka kotikenttänä toimii Alush Noga stadioni. Kaupungin lähellä on vanha illyrialainen asutuskeskus Margelliç.
Tohtori Ben Casey
Vince Edwardsin näyttelemä päähenkilö Ben Casey on nuori ja idealistinen neurokirurgi, joka joutuu kohtaamaan hankaluuksia sairaalan muun henkilökunnan kanssa tuoreilla opeillaan ja vakaalla pyrkimyksellään potilaiden oikeudenmukaiseen kohteluun. Hänen tukenaan on Sam Jaffen näyttelemä johtava kirurgi David Zorba. Zorba esiintyi ohjelman jaksoissa vuoteen 1965 asti.
Ikaris
Historia
Ikaris syntyi 20 000 vuotta sitten Polariassa, joka tunnetaan nykyään Siperiana. Ikaris on kuuluu ikuisten rotuun. Hänen vanhempansa olivat ikuiset nimeltään Tulayn ja Virako. Ikariksen äiti, Tulayn kuoli pojan ollessa vasta 300-vuotias.
Materiaali
Materiaalin käyttökelpoisuuteen eri tarkoituksiin vaikuttavat muun muassa lujuus, kovuus, sitkeys, iskunkestävyys, tiheys, korroosionkestävyys, lämmönjohtavuus ja sähkönjohtavuus.
Ikääntyminen
Iän myötä materiaalin ominaisuudet voivat muuttua, yleensä heikompaan suuntaan. Merkittäviä ikääntymisilmiöitä ovat
Titus Bramble
22. syyskuuta 2010 Bramble pidätettiin raiskausepäilyjen takia. Hänet kuitenkin vapautettiin ilman syytteitä. Sen sijaan hänen veljensä, jalkapalloilija Tesfaye Bramble todettiin vuonna 2011 syylliseksi raiskaukseen ja tuomittiin neljän ja puolen vuoden vankeuteen.
Seututie 280
Seututie 280 on seututie Suomessa. Se erkanee Turun ja Helsingin välisestä seututiestä 110 (entinen valtatie 1) Pusulassa Lohjalla ja yhtyy kantatiehen 52 lähellä Someron keskustaa. Tie kulkee Lohjan ja Someron kaupunkien alueilla ja osuu myös entisten Nummi-Pusulan, Nummen, Pusulan ja Somerniemen kuntien alueille. Tien osoitenimenä on Lohjalla Somerontie ja Somerolla Helsingintie.
Tien historia
Ennen tienumeroiden uudistusta vuonna 1996 seututien 280 edeltäjänä oli maantie 280, joka jatkui nykyisestä Salontien risteyksestä Somerolla nykyisten kantatien 52 ja seututien 282 reittiä valtatielle 2 Tammelan Häiviään. Kun tällöin siihenastinen maantie 240 Salon ja Someron välillä, osuus siihenastisesta maantiestä 280 Somerolla sekä siihenastinen maantie 2803 Somerolla ja Jokioisilla liitettiin kantatiehen 52, maantien 280 loppuosasta Someron Pikku-Joensuun ja Tammelan Häiviän välillä muodostettiin seututie 282. Ennen nykyisen valtatien 2 valmistumista 1960-luvulla osuus nykyisestä seututiestä 280 nykyisen seututien 125 risteyksestä Nummi-Pusulassa nykyiselle kantatielle 52 Somerolla oli osa valtatietä 2.
Kansallinen poninäyttely
Historia
Alkuvuosina näyttelyä järjesti Suomen Poniseura ja sen jälkeen eri rotuyhdistykset vuorotellen. Järjestäjän lisäksi myös näyttelypaikka vaihteli vuoteen 1997 saakka. Sitä ennen näyttely järjestettiin Ypäjällä (1978, 1980–1986), Kotimäen Ponitallilla Littoisissa (1987–1991, 1993, 1994), Kouvolassa (1992, 1996), Hämeenlinnassa (1979) ja Orimattilassa (1995). Osallistuvien ponien määrä on vuosien varrella kasvanut muutamasta kymmenestä nykyiseen yli neljäänsataan. Tämän vuoksi näyttelypaikaksi vakiintui Vermon ravirata, jossa on käytettävissä riittävän suuri alue sekä karsinapaikkoja.
Lampsakos
Klassinen kausi
pienoiskuva|vasen|Lampsakoksessa [[Memnon Rhodoslainen|Memnon Rhodoslaisen aikana 300-luvun eaa. puolivälissä lyöty raha. Kuvituksessa Helioksen pää ja ruusu.]] Lampsakos säilyi Spartan valtapiirissä noin vuoteen 395 eaa. saakka. Vuodesta 394 eaa. lähtien kaupunki löi samanlaista rahaa kuin Rhodos, Efesos, Samos ja eräät muut kaupungit, ja vaikuttaa olleen niiden kanssa rahaliitossa. Vuoden 387/386 eaa. Antalkidaan rauhassa Lampsakos tuli jälleen Persian vallan alle. Ateenalaiset valtasivat kaupungin vuosien 357–355 eaa. liittolaissodassa Khareen johdolla. Jossakin vaiheessa 300-lukua eaa., kenties noin vuonna 355 eaa., kaupunkia hallitsi tyrannina Astyanaks, joka syöstiin vallasta ja surmattiin. Hieman myöhemmin Euaion yritti nostaa itsensä tyranniksi. 340-luvulla eaa. kaupunkia hallitsi Memnon Rhodoslainen.
Hellenistiseltä kaudelta myöhäisantiikkiin
Myöhemmin lampsakoslaiset joutuivat puolustamaan kaupunkiaan seleukidien Antiokhos III:n hyökkäyksiä vastaan. Tämän vuoksi he liittoutuivat Rooman kanssa noin vuonna 190 eaa. Lampsakos kukoisti roomalaisella kaudella ainakin Strabonin aikana. Roomalaisen keisarikauden rahoja kaupunki löi Augustuksen ajasta ajanlaskun alun tienoilta Gallienuksen aikaan vuosiin 253–268 saakka.
Volker Beck
Beck toimi vuosina 1991–2004 saksalaisen seksuaalivähemmistöjen oikeuksia ajavan LSVD-järjestön (Lesben- und Schwulenverband in Deutschland) puheenjohtajana.
Suudelmilla
Suudelmilla on suomalaisen Karkkiautomaatti-nimisen indieyhtyeen kolmas levy. Se ilmestyi vuonna 1998.
Dave Tippett
Pelaajaura
Tippettin ammattilaisura alkoi vuoden 1984 olympialaisten jälkeen, kun hän teki vapaana pelaajana sopimuksen NHL-seura Hartford Whalersin kanssa. Hän pelasi ensimmäiset NHL-ottelunsa kauden 1983–1984 lopulla: 17:ssä runkosarjaottelussa syntyi kuusi tehopistettä, neljä maalia ja kaksi syöttöpistettä. Kaudella 1984–1985 hän edusti Hartfordia joukkueen kaikissa runkosarjaotteluissa, kuten myös neljällä seuraavalla kaudella. Hänen viimeinen kautensa Whalersin riveissä oli kausi 1989–1990, jolla hän pelasi 66 NHL:n runkosarjaottelua.
Microsoft Works
Microsoft Works on Microsoftin kehittämä toimisto-ohjelmistopaketti, joka oli tarkoitettu kevyemmäksi ja halvemmaksi vaihtoehdoksi Microsoft Officelle. Ohjelmistoa kehitettiin vuosina 1987-2009. Uusin versio Works 9 sisältää muun muassa tekstinkäsittely-, taulukkolaskenta-, tietokanta-, kalenteri- ja sähköpostiohjelmat. Works Suite 2006 sisältää lisäksi Microsoft Word 2002 -tekstinkäsittelyohjelman ja muita lisäohjelmia. Sen viimeiseksi versioksi jäi vuonna 2009 julkaistu versio 9.0, mutta sen käyttämiä tiedostomuotoja voi muuntaa nykyisten Office-sovellusten käyttämiin muotoihin joko sovelluksilla itsellään tai kolmannen osapuolen työkaluilla. Jo varhaisten DOS-versioiden ominaisuus oli, että tietoa saattoi kopioida ja liittää eri työkalujen välillä Windowsin leikepöydän tapaan, ja auki saattoi olla useampi asiakirja yhtä aikaa. Tätä Windowsin kaltaista käyttöliittymäratkaisua kutsutaan moniasiakirjakäyttöliittymäksi (Multiple Document Interface, MDI). Worksin varhaisia versioita toimitettiin mm. IBM PS/1-tietokoneiden mukana, joten niistä tuli kotikäytössä yleisiä.
Fsck
Hakemiston rikkoontuessa tiedoston nimeä ei löydy. Tällöin fsck siirtää löytyneen rikkoontuneen tiedoston tiedostojärjestelmän juureen lost+found-kansioon ja nimeää sen siellä inode-numeron mukaan. lost+found luodaan yleensä jo tiedostojärjestelmää luotaessa, jotta sille ei tarvitse varata tilaa levyn ollessa rikki.
Halikon käädyt
Käädyt löysi halikkolainen Karl Ollikkala kaivaessaan mäestä hiekkaa. Ne oli piilotettu saviastiaan. Tuntemattoman kirkkoruhtinaan arvellaan piilottaneen käädyt maahan jonkin vaaran uhatessa. Toinen mahdollisuus on, että ne on ryöstetty ja kätketty.
Costo
Costo on suomalainen tekstiilialan yritys ja tuotemerkki, joka valmistaa asusteita huonekalu- ja muotiteollisuuden ylijäämäkankaista. Costo on tullut tunnetuksi etenkin värikkäistä tupsullisista ”Kombai”-hatuistaan. Yrityksellä on Pure Waste Textiles-firman kanssa yhteinen Concept Store Helsingissä Yrjönkadulla.
Tuotekonsepti
Costo pyrkii tuotannossaan ekologisesti kestäviin ratkaisuihin ja ajattomaan tyyliin. Materiaaleina käytetään pääasiassa tanskalaisten ja italialaisten sisustuskangasvalmistajien ylijäämäkankaita ja -nahkoja sekä vuodesta 2013 eteenpäin myös Pure Wasten tuottamaa kierrätyspuuvillaa. Materiaalilaatujen, tekstuurien ja värien monipuolisuus on mahdollistanut yksilöllisten hattumallien ja uniikkien valmistuserien laajan variaation. Erilaisia hattutyyppejä on tuotannossa useita kymmeniä. Hattujen lisäksi Coston mallistoon kuuluu merinovillaisia neuletuotteita kuten pipoja sekä reppuja, solmioita ym. asusteita. Tuotteet valmistetaan alihankkijoilla joko Yli-Ullavassa, Sastamalassa tai Tallinnassa. Costo ei ole pyrkinyt vetoamaan vain määritettyihin kohde- tai ikäryhmiin vaan on halunnut tarjota kestävää laatua kaikkien käyttöön.
Ranskan rugby union -maajoukkue
Ranska on osallistunut Six Nations Championshipiin vuodesta 1910 lähtien. Se on voittanut turnauksen 25 kertaa, sijoittunut toiseksi 19 ja kolmanneksi 14 kertaa. Ensimmäisen mestaruutensa Ranska voitti 1954 ja toistaiseksi viimeisimpänsä 2010. Se on voittanut neljä peräkkäistä mestaruutta vuosina 1959–1962 ja 1986–1989.
Gabriela Patricia Chávez
pienoiskuva|Gabriela Patricia Chávez vuonna 2019. Gabriela Patricia Chávez (s. 9. huhtikuuta 1989) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 17 maaottelua. Hän on kuulunut maajoukkueeseen vuosien 2007 ja 2019 MM-kilpailuissa sekä vuoden 2008 olympialaisissa. MM-kilpailuissa 2019 hän ei saanut peliaikaa.